Carlos Santana

Carlos Augusto Alves Santana (sündinud 20. juulil 1947 Mehhikos Jalisco osariigis) on Mehhiko päritolu USA kitarrist. Ta on võitnud 10 Grammy auhinda Grammy, Past Winners Search Past Winners Search 15.12.2011 ja ajakirja Rolling Stone koostatud kõigi aegade 100 parima kitarristi edetabelis tuli ta 15. kohale"100 Greatest Guitarists Of All Time" Rolling Stone.

Lapsepõlv
Carlos Santana sündis Mehhiko mariachi-muusiku peres. Lapsepõlves õppis ta viiulit mängima, kuid hiljem huvitus rohkem kitarrimängust. Tema eeskujudeks olid teiste seas B. B. King ja Muddy Waters. 1961. aastal kolis ta koos perega Ameerika Ühendriikidesse San Franciscosse. Carlos Santana: History of a Guitarist 15.12.2011 

1965. aastal sai Santana naturalisatsiooni korras Ameerika Ühendriikide kodanikuks.Pacific Coast Immigration Museum 17.12.2011

Muusikutee
pisi|Carlos Santana täht Hollywoodi kuulsuste alleel
1966. aastal moodustas ta koos klahvpillimängija Gregg Rolie ja basskitarristi David Browniga Santana Blues Bandi, millest peagi sai lihtsalt Santana. Nad mängisid latiino mõjudega rokkmuusikat ja bluusi. 1969. aastal esines Santana Woodstocki festivalil. Samal aastal ilmus ka omanimeline esikalbum, mis osutus väga menukaks – plaat püsis edetabelites üle kahe aasta ning seda on müüdud üle 2 miljoni eksemplariAllmusic 15.12.2011. 

Järgnenud aastatel ilmus koos ansambliga Santana veel mitu ülimenukat albumit. Samal ajal tekkis Carlos Santanal huvi budismi vastu ning ta võttis endale nime Devadip. Sri Chinmoy õpetusest inspireerituna andis ta 1973. aastal koos John McLaughliniga välja oma esimese sooloalbumi "Love Devotion Surrender". 1974. aastal ilmus koostöös džässpianist Alice Coltrane'iga album "Illuminations".

1980. ja 1990. aastatel ei suutnud Santana varasemat edu korrata. Kuid 1999. aasta plaadiga "Supernatural" tegi ta ülitugeva comeback'i. "Supernatural" saavutas USA-s 15-kordse plaatinaplaadi staatusebiograafia Carlos Santana ametlikul veebilehel 15.12.2011 ja võitis koguni 8 Grammy auhindaGrammy, Past Winners Search Past Winners Search 17.12.2011. 2002. aastal järgnes album "Shaman" ja 2005. aastal "All That I Am". Viimane stuudioalbum "Guitar Heaven" ilmus 2010. Külalisesinejatena astuvad seal muuhulgas üles Joe Cocker, Chris Cornell (Soundgarden), Scott Weiland (Stone Temple Pilots) ja Chris Daughtry.

1998. aastal sai Carlos Santana Hollywoodi kuulsuste alleel oma tähe.Hollywood Walk of Fame 17.12.2011

Isiklikku
Twma vend oli kitarrist Jorge Santana (1951–2020)

1973–2007 oli Carlos Santana abielus Deborah Kingiga. Neil on kolm last.

2010. aastal abiellus ta Cindy Blackmaniga.

Diskograafia
Sooloesinejana
Stuudioalbumid
 "Love Devotion Surrender" (1973)
 "Illuminations" (1974)
 "Oneness – Silver Dreams Golden Reality" (1979)
 "The Swing of Delight" (1980)
 "Havana Moon" (1983)
 "Blues for Salvador" (1987)
 "Santana Brothers" (1994)

Kontsertalbumid
 "Carlos Santana & Buddy Miles! Live!" (1972)
 "Carlos Santana Live" (2004)
 "Carlos Santana and Wayne Shorter" (2007)

Koos ansambliga Santana
Stuudioalbumid
 "Santana" (1969)
 "Abraxas" (1970)
 "Santana III" (1971)
 "Caravanserai" (1972)
 "Welcome" (1973)
 "Borboletta" (1974)
 "Amigos" (1976)
 "Festival" (1977)
 "Moonflower" (1977)
 "Inner Secrets" (1978)
 "Marathon" (1979)
 "Zebop!" (1981)
 "Shangó" (1982)
 "Beyond Appearances" (1985)
 "Freedom" (1987)
 "Spirits Dancing in the Flesh" (1990)
 "Milagro" (1992)
 "Supernatural" (1999)
 "Shaman" (2002)
 "All That I Am" (2005)
 "Guitar Heaven" (2010)
 "Shape Shifter" (2012)

Kontsertalbumid
 "Lotus" (1974)
 "Sacred Fire: Live in South America" (1993)
 "Santana Live at the Fillmore" (1997)
 "The Very Best of Santana (Live in 1968)" (2007)
 "The Woodstock Experience" (2009)

 Viited 

Kategooria: Ameerika Ühendriikide muusikud
Kategooria:Kitarristid
Kategooria:Sündinud 1947